CELEX: 22012D0001
Language: lv
Date: 2012-02-10 00:00:00
Title: EEZ Apvienotās komitejas Lēmums Nr. 1/2012 ( 2012. gada 10. februāris ), ar ko groza EEZ līguma I pielikumu (Veterinārijas un fitosanitārijas jautājumi)

21.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 161/1
            
         EEZ APVIENOTĀS KOMITEJAS LĒMUMS
   Nr. 1/2012
   (2012. gada 10. februāris),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma I pielikums tika grozīts ar EEZ Apvienotās komitejas 2011. gada 2. decembra Lēmumu Nr. 124/2011 (1).
            
         
               (2)
            
            
               Līgumā jāiekļauj Komisijas 2010. gada 15. novembra Regula (ES) Nr. 1033/2010, ar ko groza Regulu (EK) Nr. 1505/2006 attiecībā uz dalībvalstu gada pārskatiem par tādu pārbaužu rezultātiem, kuras veiktas saistībā ar aitu un kazu identifikācijas un reģistrācijas sistēmu (2).
            
         
               (3)
            
            
               Līgumā jāiekļauj Komisijas 2011. gada 25. februāra Regula (ES) Nr. 189/2011, ar kuru groza VII un IX pielikumu Eiropas Parlamenta un Padomes Regulai (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (3).
            
         
               (4)
            
            
               Šo lēmumu piemēro Islandei ar I pielikuma I nodaļas ievaddaļas 2. punktā paredzēto pārejas posmu attiecībā uz jomām, kuras pirms šīs nodaļas pārskatīšanas ar EEZ Apvienotās komitejas 2007. gada 26. oktobra Lēmumu Nr. 133/2007 (4) Islandei netika piemērotas.
            
         
               (5)
            
            
               Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr uz Lihtenšteinu attiecas Eiropas Kopienas un Šveices Konfederācijas nolīguma par lauksaimniecības produktu tirdzniecību piemērošana, kā tas noteikts I pielikuma sektorālajos pielāgojumos. Tādēļ šis lēmums nav jāpiemēro Lihtenšteinai,
            
         IR PIEŅĒMUSI ŠO LĒMUMU.
   1. pants
   Līguma I pielikuma I nodaļu groza šādi:
   
               1.
            
            
               Nodaļas 1.2. daļas 131. punktā (Komisijas Regula (EK) Nr. 1505/2006) pievieno šādu tekstu:
               “, kurā grozījumi izdarīti ar:
               
                           —
                        
                        
                           
                              32010 R 1033: Komisijas 2010. gada 15. novembra Regulu (ES) Nr. 1033/2010 (OV L 298, 16.11.2010., 5. lpp.).”
                        
                     
         
               2.
            
            
               Nodaļas 7.1. daļas 12. punktā (Eiropas Parlamenta un Padomes Regula (EK) Nr. 999/2001) pievieno šādu ievilkumu:
               
                           “—
                        
                        
                           
                              32011 R 0189: Komisijas 2011. gada 25. februāra Regula (ES) Nr. 189/2011 (OV L 53, 26.2.2011., 56. lpp.).”
                        
                     
         
               3.
            
            
               Ar šādu tekstu aizstāj 7.1. daļas 12. punkta (Eiropas Parlamenta un Padomes Regula (EK) Nr. 999/2001) H pielāgojuma tekstu:
               “IX pielikuma D nodaļas B iedaļas d) punktā aiz vārdiem “paredzēts dalībvalstij, kas minēta Komisijas Regulas (EK) Nr. 546/2006 pielikumā,” pievieno šādu tekstu:
               “vai paredzēts Norvēģijai”.”
            
         2. pants
   Regulu (ES) Nr. 1033/2010 un (ES) Nr. 189/2011 teksti islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentiski.
   3. pants
   Šis lēmums stājas spēkā 2012. gada 11. februārī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 10. februārī
      
         
            EEZ Apvienotās komitejas vārdā –
         
            priekšsēdētāja vietas izpildītājs
         
         Gianluca GRIPPA
      
   
   
      (1)  OV L 76, 15.3.2012., 3. lpp.
   
      (2)  OV L 298, 16.11.2010., 5. lpp.
   
      (3)  OV L 53, 26.2.2011., 56. lpp.
   
      (4)  OV L 100, 10.4.2008., 27. lpp.
   
      (5)  Konstitucionālās prasības nav norādītas.